Gravid for tredje (og sidste) gang | NETBABY.DK\nPernille fortæller om sine første to meget forskellige fødsler. 4709\nSkrevet af Pernille, 35 år\nHej allesammen. Ja, nu er jeg gravid for tredje (og sidste!) gang, og da jeg er sygemeldt, har jeg både fået tiden og interessen for fødselshistorier tilbage. Så nu vil jeg også sende min historie om to meget forskellige fødsler.\nI 1997 fødte jeg mit første barn 6 uger for tidligt. Jeg havde haft mange plukkeveer i graviditeten og havde også ligget ned for at aflaste livmoderen en enkelt uge. Desværre betød fejlagtig vejledning fra min jordemoder (og intet tilbud om at blive tjekket af en læge), at jeg ikke blev liggende.\nSå en morgen vågnede jeg ved, at vandet gik. Det var dagen efter min mors 50 års fødselsdagsfest, og kl. 6 om morgenen var min daværende kæreste ikke ligefrem i stand til at køre bil. Heldigvis var min elskede kusine både frisk og ædru, så hun kørte bilen til fødegangen med den tømmermandsplagede halvsovende kommende fader udstyret med en halv liter cola på bagsædet.\nPå fødegangen viste det sig, at jeg var 4 centimeter åben - uden at have haft en eneste egentlig ve. Men der var ingen vej udenom en fødsel 6 uger før termin. Efter nogle timer fik jeg sat et vedrop, og blev tvunget til at ligge fladt på ryggen med overvågningsudstyr spændt om maven. For s... hvor det gjorde ondt. Mine veer gør kun ondt foran, og det blev MEGET værre af det stramme bælte og af at ligge på ryggen. Desuden skruede de op for vedroppet, indtil jeg havde veer konstant uden pause.\nEfter 4 timer på den måde viste det sig, at barnets hoved stod skævt, så han ikke kunne presse sig ordentligt ned - og samtidig dykkede hjertelyden. Med et barn, der er på vej ud 6 uger for tidligt, tager man ingen chancer (heldigvis!), så de slukkede øjeblikkeligt for vedroppet (ikke at jeg nåede at mærke det), tippede min seng i en 45 graders vinkel, så jeg havde benene opad, hvorefter jordemoderen PRESSEDE barnet tilbage op i maven på mig, og så løb hele holdet af læger og sygepljersker, der pludselig var dukket op, ellers ind på operationsstuen med mig i sengen, hvor jeg blev lagt i narkose og fik et akut kejsersnit.\nPå det tidspukt var jeg bare glad for at slippe for smerterne. Desuden var alle eventuelle tanker om, at en fødsel skal være en stor og spændende oplevelse for livet, for længst blevet strøget (ikke at jeg egentlig havde forestillet mig noget særligt). Jeg tænkte kun på én ting: At de skulle redde mit barn. Og heldigvis viste det sig, at han vejede hele 3 kg og uden problemer kunne trække vejret selv - 6 uger før termin. Et lille mirakel! Alligevel lagde de ham på neonatalafdelingen den første nat, mens jeg sov narkosen væk, hvilket tog 15 timer. Der kan man vist tale om overdosering.\nEn dramatisk fødsel, som heldigvis aldrig blev en rigtig dårlig oplevelse for mig. Måske fordi jeg ikke engang havde nået at forestille mig den fødsel, jeg gerne ville have haft - 6 uger før terminen?\nNå, 7 år senere i 2004 fødte jeg mit andet barn. Og det var en helt helt anderledes og fantastisk oplevelse. Denne gang klarede jeg tiden ud ved at ligge vandret 10 uger på min sofa fra uge 27 til 37 - og jeg endte med at føde 3 kvarter før termin. Det gik sådan til:\nMens vi stod og lavede aftensmad ved 19-tiden, fik jeg de første svage veer. De var faktisk så svage, at jeg pure afviste min kærestes forslag om, at det kunne være veer. Efter aftensmaden gik jeg dog alligevel ind på soveværelset alene og tumlede lidt rundt i sengen. Jeg forsøgte også at tage tid på sammentrækningerne for at se, om det alligevel skulle være veer, selvom de ikke rigtig gjorde ondt. Men de var totalt uregelmæssige, så jeg afviste tanken igen. Det har vi grinet en del af siden, for det var trods alt dagen før min termin - og vel ikke HELT utænkeligt, at jeg skulle føde!\nEfter flere ture på toilettet - og efter pludselig at have fået en vis forkærlighed for at stå op lænet ind over babysengen, når sammentrækningerne kom - kunne selv jeg godt regne ud, at jeg vist var i fødsel, selvom veerne hverken var regelmæssige, særlig hyppige eller gjorde særlig ondt. Jeg gik og tog af bordet, mens min kæreste lagde den store i seng. På det tidspunkt var der gået 2 timer fra den allerførste svage fornemmelse, og klokken var 21 om aftenen.\nDa den store sov kl. 21.30, ringede vi til fødegangen, og jeg trodsede alle jordemoderens forsøg på at holde mig væk med forslag om varme brusebade (derhjemme) og formaninger om ikke at "forsvinde helt ind i smerten", og jeg erklærede, at jeg var ved at føde, og sådan var dét.\nBagefter ringede vi til min kusine, som endnu engang gav en hjælpende hånd. Hun tog en taxa og ankom heldigivs kort efter, for nu kunne jeg mærke, at det hastede!\nVi har cirka 10 minutter i bil fra hospitalet, og jeg fik de første presseveer på vej derud. Min kæreste parkerede lige foran indgangen til fødegangen, og jeg nærmest løb derind i bare tæer - og regnede med at blive modtaget af 5-6 jordemødre og en seng. Men der var fuldstændig tomt! Da min kæreste fik fat i en jordemoder, stod jeg og gispede op ad en lænestol, og jeg røg da også direkte ind på en fødestue, og fødte knap 3 kvarter senere min lille datter.\nDet var en fantastisk oplevelse at prøve at være tilstede ved fødslen, og at føde helt uden elektroniske og medicinske hjælpemidler - og så var jeg jo altså bare heldig, at det gik så let og hurtigt. Efter den kaotiske fødsel første gang havde jeg ABSOLUT ingen forventninger - måske derfor var glæden og taknemmeligheden over den gode fødsel ekstra stor!\nOg nu er jeg så gravid igen. Også denne gang skal jeg sandsynligvis ned og ligge. Men i modsætning til sidst, tager jeg nok afsted til fødegangen ved den første lillebitte sammentrækning. Så sjovt er det heller ikke at sidde omvendt på forsædet i en jeep uden at kunne se, hvor langt væk hospitalet er - og med presseveer!\nHvis der er en morale efter alle disse ord, er den vel, at jeg tror, man skal passe på med at have alt for mange rosenrøde forventninger om sin egen oplevelse af og sin egen præstation under fødslen. Det går, som det går - og det vigtigste er jo da, at man får en sund og rask lille baby!


robert harris Pompeji (lydbog) - Bestil litteratur og fiktion fra robert harris på internettet hos bogreolen.dk\nKøb denne robert harris Pompeji (lydbog) på bogreolen.dk.\nFind varen her på bogreolen.dk for kun 91,95 DKK.\nrobert harris er anerkendt for de lækreste litteratur og fiktion - og Pompeji (lydbog) er overhovedet ikke en undtagelse. Og det er bestemt ikke nogen hemmelighed at virkelig glade i forhold til pris kontra kvalitet - og alle fordelene kan da heller ikke overses.\nFind alle vores litteratur og fiktion fra robert harris her.\nFind alle produkter fra robert harris her.\nHvorfor skal man vælge robert harris Pompeji (lydbog)?\nHvad er grunden til at man bør købe robert harris litteratur og fiktion - og ikke én af de konkurrerende producenter?\nDet er godt spørgsmål - men dog ikke umuligt at svare på. Lige netop med robert harris - specielt når det handler om litteratur og fiktion, så har de nemlig et virkelig godt ry, og stort set alle deres brugere elsker dem.\nOg hvorfor så det spørger man så? Jo, det er simpelt. robert harris har en helt nær forbindelse med pris og kvalitet. Det er en ting de fleste kunder er vilde med.\nDu kan i dag få robert harris Pompeji (lydbog) til en pris på 91,95 DKK. Det er jo slet ikke skidt!\nOg hvorfor skal jeg vælge at købe robert harris litteratur og fiktion hos bogreolen.dk?\nOg hvad er årsagen til at jeg skal købe robert harris Pompeji (lydbog) på bogreolen.dk - og ikke hos én af de andre konkurrerende shops?\nFørst og fremmest, så er bogreolen.dk kendt for hurtig levering. Køber du tidligt nok på dagen, så bliver pakken sendt inden dagen er omme. Og samtidig har de konkurrencedygtige priser på levering - en faktor at have med i sine beregninger. Når nu vi alligevel er ved delen om distribution, så er returreglerne, så kan vi også bekræfte, at denne del er helt i orden på bogreolen.dk.\nEr der andre kendetegn ved denne online butik? Udover at have fornuftige priser på levering, fornuftige regler vedrørende retur, så kan VerveBooks.dk også være stolte af deres rare service for deres kunder.\nSidst - men på ingen måde mindst - så er vi hos VerveBooks.dk glade for de gode priser på produkterne, og det imponerende store varesortiment.\nbogreolen.dk får vores bedste anbefalinger. Du kan trygt og sikkert gøre sine indkøb derfra.


Jabra Freeway - håndfri enhed med forbedret lyd | Mobilsiden.dk\nMobilsiden.dk / MWC TEMA / Jabra Freeway - håndfri enhed med forbedret lyd\nJabra Freeway - håndfri enhed med forbedret lyd\nMette Birkeslund, Mobilsiden.dk Kilde: Mobilsiden.dk 15. feb 2011 Kl. 13:37\nMWC: En ny håndfri enhed til bilen med hele tre højtalere har set dagens lys.\nJabra Freeway har ikke kun en, to, men hele tre højtalere, der leverer en fantastisk lyd i en ny håndfri enhed til bilen. Freeway giver brugerne en lyd, der ligger på højde med Virtuel Surround sound, samt støjreduktion, lover Jabra.\nJabra Freeway er udstyret med en dobbelt mikrofon, der reducerer baggrundsstøjen. Brugerne får også mulighed for at foretage eller modtage opkald ved brug af stemmen. Der er også indbygget en bevægelsessensor, der automatisk kan slå enheden til og fra, så snart bildøren enten åbnes eller lukkes.\nEnheden har også opkalds-ID, så man kan nemt kan finde ud af, hvem der ringer en op, da dette bliver fortalt via højtaleren.\nMan har også mulighed for trådløs streaming, der giver mulighed for at afspille podcast eller musik. Endelig har Freeway også Multiuse, som giver mulighed for at have to aktive Bluetooth forbindelser på samme tid og skifte frit mellem dem.\nJabra Freeway kommer i handlen i begyndelsen af marts måned til en vejledende pris på 799 kr. og vil kunne købes online hos Telenor, TDC og Telia.\nFyldig og klar stereolyd med tre højtalere og Virtuel Surround Sound\nTo mikrofoner, som giver en enestående reduktion af baggrundsstøjen\nBluetooth 2.1 teknologi\nIngen installation – sæt den blot fast på solskærmen og kør\n2 opladere er inkluderet – et Micro-USB kabel til opladning via PC og en universal oplader, som passer ind i bilens cigarettænder\nOp til 14 timers taletid og op til 40 dages standby tid\nMål – 100mm x 120mm x 20mm


Henrik Bjerregaard Jensen | Dalum-Hjallese Lokalhistoriske Forening og Arkiv | Side 2\nAlle indlæg af Henrik Bjerregaard Jensen\n14. januar 2020 NyhederHenrik Bjerregaard Jensen\nGeneralforsamling og foredrag om de fynske herregårdes historie tirsdag 25.februar 2020\nDalum Hjallese Lokalhistoriske forening afholder Ordinær generalforsamling tirsdag 25.februar 2020 kl. 19:00 i Dalum Kirkes Anneks.\nGeneralforsamlingen begynder kl. 19 og slutter ca. kl. 20. Foreningens medlemmer får ved mødets afslutning udleveret det nye og fyldige Årsskrift 2019. Årsskriftet kan fås ved at indmelde sig i foreningen i forbindelse med mødet.\nEfter generalforsamlingen er der igen i år et spændende foredrag, som er åbent for alle interesserede kl. ca. 20.15.\nMuseumsinspektør Ellen Warring, der er ansat ved Odense Bys Museer for Kulturarv, fortæller om de fynske herregårdes historie. Intet andet sted i Danmark ligger herregårdene så tæt som her på Fyn. Hvordan er de opstået? som borge, som gårde der har vokset sig store eller noget helt andet? Hvem kunne eje en herregård og hvad var adelens politiske rolle. Hvornår fik vi grevskaber og baronier? Netop i år er det 100 år siden at len og stamhus overgik til fri ejendom, hvad betød det for herregårdene og for familierne på godserne? Til dessert lidt om godset Christiansdal og familien Benzon.\nDer er fri adgang til foredraget – dog koster kaffen 20 kroner.\nVelkommen på bagsiden. Danmarkshistorien på vrangen\n3. november 2019 NyhederHenrik Bjerregaard Jensen\nTorsdag den 7. november kl. 10-12:\n”Velkommen på bagsiden. Danmarkshistorien på vrangen” ved lektor og forfatter Poul Duedahl, Ålborg Universitet\nDenne formiddag handler om de menneskelige vildfarelsers historie, om eksperimenter der gik galt, kampe der blev tabt og ideer som ingen længere abonnerer på. Fortællinger, som kan være svære at få øje på, og som understreger den gamle sandhed om, at det som regel er sejrherren, der skriver historien. Tag med på en rejse tilbage til en eksotisk tid – 1800-tallet – og stift bekendtskab med den sidste hofnar på Augustenborg Slot, præstedatteren fra Fredericia som skiftede køn og blev sæbefabrikant, en sort plantageslave som gik i land på Skagens Gren flere år efter slavetransporternes ophør – og andre af danmarkshistoriens fraklip. Hør om en tid, hvor samfundsordenen byggede på kadaverdisciplin og samfundsfjender blev tortureret, brændemærket og halshugget. En tid hvor sindssygdom blev pryglet væk, mens forbrydere blev isolationsfængslet til de blev gale for så at blive eksporteret til udlandet på en enkeltbillet. En tid med statsstøttet sørøveri og lakuner af lovløshed. Og en tid hvor enkelte lod sig hverve af en kyssekult, mens andre solgte deres sjæl til Djævelen.\nPoul Duedahl er lektor ved Historiestudiet på Aalborg Universitet og forfatter til den anmelderroste bog ’Velkommen på bagsiden’, der udkom i efteråret 2018 og blev kåret til Årets Historiske Bog samt nomineret til Blixenprisen og Weekendavisens Litteraturpris.\nArrangement i forbindelse med Lokalarkivets 40 års jubilæum i år i samarbejde med Lokalhistorisk Forening og Dalum Bibliotek\nDalum-Hjallese Lokalarkiv fylder 40 år\n22. oktober 2019 NyhederHenrik Bjerregaard Jensen\nDalum-Hjallese Lokalarkiv fylder 40 år i 2019, og det fejrer vi på forskellig vis.\nTorsdag d. 7. november 2019 kl. 10-12 i Dalum Kirkeanneks er arkivet medarrangør, når Poul Duedahl holder foredrag om sin senest udkomne bog, Velkommen på bagsiden – Danmarkshistorien på vrangen.\nHerefter er der mulighed for at besøge Dalum Bibliotek, hvor arkivet har en billedudstilling i det store lokale på 1. sal torsdag, fredag og lørdag i bibliotekets åbningstid. Her vises en række før og nu billeder fra Dalum og Hjallese.\nOm lørdagen kl. 13 i bibliotekets biograf vises desuden en film fra 2006, hvor arkivet havde arrangeret hestevognsture i Dalum-Hjallese, hvor arkivmedarbejdere fortalte om de steder, der blev passeret på turene.\nPå Arkivernes Dag lørdag d. 9. november 2019 kl. 14 – 16 fejrer vi arkivets 40 års jubilæum ved en reception i arkivet, Bøgedalvænget 4 med ”bobler” og chips, mens der bliver mulighed for at se en billedudstilling og mindes nogle af de mange aktiviteter, arkivet har deltaget i gennem årene. På fjernsynet kan man desuden se de før og nu billeder, der udstilles på Dalum Bibliotek i anledning af Arkivernes Dag.\nVi håber, rigtig mange vil lægge vejen forbi og mindes ”gamle dage” og få en arkivsnak.\nDengang der var dans og cykelløb i Fruens Bøge skov\n24. september 2019 NyhederHenrik Bjerregaard Jensen\nForedragsaften i Hjallese Kirkes anneks torsdag d. 24. oktober 2019 kl. 19.00 arrangeret af Dalum Hjallese Lokalhistoriske Forening og Arkiv.\nFra midten af 1800-tallet og knap 100 år frem var Fruens Bøge skov det store forlystelsessted for Odenses bedre borgerskab. I skoven lå hele syv restauranter, hvoraf de fleste havde egen danseestrade og kunne betjene flere hundrede gæster. Den største restaurant var Skovpavillonen, der lå ved den store plads bag Fruens Bøge Station. På pladsen var opsat tribuner og restauranter til tilskuere, musiktribune til orkesteret og et stort dansegulv der kunne rumme flere hundrede dansende. I 1882 blev Odense Å-fart etableret så det blev lettere for de mange gæster fra Odense at komme ud til Fruens Bøge og i Odense Sommerrevy i 1896 sang man ”Sejle op af åen” for første gang. Og i 1894 blev anlagt en stor cykelbane overfor Fruens Bøge Station, hvor den seksdobbelte verdensmester Thorvald Ellegaard kørte sine første løb.\nKom og hør mere om det muntre liv i Fruens Bøge når Henrik Bjerregaard Jensen fra Dalum Hjallese Lokalhistoriske Forening og Arkiv fortæller og viser billeder om en periode i Odenses historie vi kunne lære af i dag.\nDalum Arkiv 40 år :-)\n30. august 2019 NyhederHenrik Bjerregaard Jensen\nI år runder Dalum Lokalarkiv de 40 år, hvilket støtteforeningen Dalum-Hjallese Lokalhistoriske Forening med sine 451 medlemmer her i efteråret vil markere med forskellige arrangementer i form af foredrag og udstillinger. Foreningen og lokalarkivet har ofte haft sine arrangementer i samarbejde med Dalum Kirke.\nDet første møde i efterårets række af torsdagsmøder ved Dalum Kirke indledes således 5. september kl. 10 – 12 med et arrangement, der har rod i interessen for lokalhistorien. Titlen er ”Når historien fænger – om at blive fanget af den lokale historie”\nNår historien fænger…\n31. juli 2019 NyhederHenrik Bjerregaard Jensen\nTorsdag den 5. september kl. 10-12\n”Når historien fænger – om at blive fanget af den lokale historie”\nved Lillian Mørk, Kirsten Schougaard, Peter Svane Søndergaard og Ole Jeppesen.\nI efteråret står historien centralt i vort program i Dalum Kirke, bl.a. fordi vi i år har haft et Lokalarkiv, der i 40 år har taget sig af vores fælles lokale historie. Sæsonens første torsdagsmøde handler om, hvordan den lokale historie har fænget hos nogle af stedets beboere.\nDen nystartede Lokalhistoriske Studiekreds vil fortælle om glæden og spændingen ved at arbejde med den lokale historie i Dalum og Hjallese. Udover at læse gotisk håndskrift, snakke, holde oplæg, spise kage, søge i arkivalier, så har kredsen været på studieture til f.eks. Landsarkivet for Fyn og Dansk Folkemindesamling (Det Kongelige Bibliotek). Denne torsdag beretter medlemmerne bl.a. historien bag 2 gamle fotos på arkivet, som ingen før vidste noget om og om en skandale, da tjenestepigen på Dalum Mølle blev gravid med mølleren og fødte i dølgsmål.\nHistoriekredsen har plads til nye interesserede deltagere, så formiddagen byder også på lidt om de opgaver, som ligger og venter.\nMødet er i samarbejde med Lokalhistorisk Forening for Dalum-Hjallese og Lokalarkivet.\nTilmelding er ikke nødvendig, men dørene lukkes, når salen er fyldt. Adgang fra kl. 9.15\nDANNEBROG – historien om danskernes flag\n24. april 2019 NyhederHenrik Bjerregaard Jensen\nTorsdagsmøde i Dalum Kirke den 25. april 2019 kl. 10 – 12 ”DANNEBROG – historien om danskernes flag” v. historiker, dr.theol. Carsten Selch Jensen\nIfølge legenden faldt Dannebrog ned fra himlen under et voldsomt slag mellem danske korsfarere og estiske krigere i juni 1219 præcis der hvor den estiske hovedstad, Tallinn ligger i dag.\nDen danske kong Valdemar Sejr havde den sommer atter en gang ført sin ledingsflåde til Estland i bestræbelsen på at underlægge sig den nordligste del af esternes land og omvende disse hedenske folk til kristendommen. Det skete i skarp konkurrence med den tyske mission og militære erobring der udgik fra Riga længere mod syd. De ældste fortællinger om Dannebrog som et himmelsk korsbanner har rødder i disse begivenheder men afslører interessant nok, at historien måske oprindeligt havde knyttet sig til et helt andet militært togt godt ti år før den danske konges angreb i 1219.\nI dette foredrag forsøger Carsten Selch Jensen i anledning af den formodede 800 års fødselsdag at kaste lys over både legenden om Dannebrog og de bagvedliggende historiske begivenheder for at se om ikke vi kan blive lidt klogere på, hvor vi egentlig har vores flag fra?\nMødet er et fællesarrangement mellem Dalum Bibliotek, Dalum-Hjallese Lokalhistoriske Forening og Dalum Kirke.\nTilmelding ikke nødvendig, men dørene lukkes, når salen er fyldt.\nKunst og Kultur 2019\n8. marts 2019 NyhederHenrik Bjerregaard Jensen\n“KUNST OG KULTUR” I DALUM KIRKE\nTema-lørdag den 30. marts kl. 9.30-16\nDalum Kirke og Dalum Bibliotek inviterer til temadag under overskriften:\nKunst og kultur bliver ofte benævnt som et og det samme – og i ét sammensat ord: kunstogkultur. Men hvad er kunst og hvad er kultur – og hvad skal vi med den?\nHistorisk set har brugt kunsten til at forholde os til den kultur, vi kommer fra igennem f.eks. arkitekturen, billedkunsten, musik og litteratur. Man kan stille mange spørgsmål om vigtigheden af den kultur, vi kommer fra og om vigtigheden af at kunne udtrykke og beskrive den.\nKulturen kan vi ikke løbe fra, den er vi født ind i, men kunsten, som vi bruger til at forholde os til den kultur vi kommer fra, kan diskuteres igen og igen. Kunsten er et redskab, som kan beskrive, kritisere, perspektivere, håndgribeliggøre, definere og berøre. Vi kan rykke ved vores egen og andres opfattelse af kulturen igennem kunsten.\nMen prioriterer vi kunsten godt nok i vores samfund – og hvordan kan vi give den bedre vilkår?\nVi har inviteret en række spændende kulturpersonligheder og vigtige stemmer i dagens kunst-og kulturdebat til hver at komme med deres indspark til debatten, vi skal også selv diskutere spørgsmålet.\nMedvirkende: Tore Leifer, kulturjournalist (kendt fra P1), Knud Romer, forfatter og debattør, og Sarah Smed, historiker og formidlingschef.\nTil sidst slutter vi af med en spændende koncert kl. 15 i Dalum Kirke med duoen Singh og Goldschmidt.\nBilletter (begrænset antal) koster 100 kroner, som inkluderer kaffe/te og frokost. Købes hos kirke-kulturmedarbejder Tine Antonsen, tlf. 30 68 30 66, mail:\nForedrag om Odense tirsdag den 26. februar 2019 kl. 20.00\n22. januar 2019 NyhederHenrik Bjerregaard Jensen\nTirsdag den 26. februar 2019 kl. 20.00\n”DET RELIGIØSE OG DET VERDSLIGE ODENSE SET I LYSET AF UNDERSØGELSERNE I THOMAS B. THRIGES GADE”\nmuseumsinspektør Jakob Tue Christensen, Odense Bys Museer\nI forlængelse af Dalum-Hjallese Lokalhistoriske Forenings generalforsamling kl. 19 er der igen i år åbent foredrag for alle interesserede ca. kl. 20 – kaffe koster 20. kr.\nSom titlen antyder, handler foredraget om Odense som religiøst centrum fra den hedenske kult over omtalen af bispesædet 988 og helgenkåringen 1100 (eller var det 1101?) til den udviklede middelalderby, hvor de gejstlige institutioner fyldte godt i landskabet. Hertil kommer et verdsligt Odense, hvor der nord for Albani Kirkegård – det senere Albani Torv – skabes et nyt centrum for handel og for byens sociale institutioner gilderne, der danner broen mellem kirke og borger.\nMedlemmer af Dalum-Hjallese Lokalhistoriske Forening får udleveret det nyeste årsskrift ved aftenens afslutning.\nNytårskur i lagerhal på Dalum Papirfabrik 2018\n19. januar 2019 NyhederHenrik Bjerregaard Jensen\nLokalhistorisk forening og arkiv med til Odense Kommunes nytårskur i Dalum Papirfabrik.\nSom den eneste lokale forening var Dalum Hjallese Lokalhistoriske Forening og Arkiv inviteret med til Odense Kommunes årlige nytårskur 17.januar der i år foregik var flyttet til en gammel lagerhal på Dalum Papirfabrik. Over 1000 inviterede erhvervsfolk, foreninger og kulturfolk fra Odense deltog med et program der omfattede nytårstale af Odenses borgmester Peter Rahbæk Juel og debat med et panel bestående af erhvervsfolk og bl.a. Mette Frederiksen og Kristian Thulesen Dahl.\nTil lejligheden havde Lokalhistorisk Forening lavet en historisk udstilling om Dalum Papirfabrik bestående af en stand, historiske plakater og en folder om Dalum Papirfabrik i gamle dage.\nHent folderen Dalum Papirfabrik i gamle dage her.


Madservice for hjemmeboende - PDF\nDownload "Madservice for hjemmeboende"\n1 Madservice for hjemmeboende Ydelsesbeskrivelse 2011\n2 Hvilke behov dækker ydelsen? Behov for mad og drikke. Hvad er formålet med ydelsen? At sikre at mulighed for indtagelse af mad og drikke er til stede. At opretholde en god ernæringstilstand og væskebalance hos borgeren. At være kilde til god livskvalitet. Hvem er berettiget til ydelsen? Borgere i Allerød Kommune, som er visiteret til madservice. Borgere, der kan blive visiteret til ordningen, har et midlertidigt eller varigt et funktionsniveau (fysisk, psykisk eller socialt), der ud fra en helhedsvurdering betinger behov for hjælp eller delvis hjælp til at tilberede mad. Hvordan tildeles hjælpen? Visitation til madservice foretages af kommunens sundhedskonsulenter. Der foretages en konkret og individuel vurdering af borgerens behov. Ydelsen: Der tilbydes madservice med eller uden levering. Ved madservice med levering vil maden blive leveret på borgerens adresse. Leveringsformen, om der leveres varm mad, kølemad eller frostmad, aftales, når der indgås kontrakt med leverandør. Leverandørens udbringningsrute planlægges, så den enkelte borger modtager maden på fast aftalte dage. De præcise tidspunkter aftales med den enkelte borger. Aftalte tidspunkter kan herefter alene afvige med +/- 15 min. Eventuelle ændringer pga. helligdage el.lign. skal aftales med den enkelte borger mindst 10 hverdage forud.\n3 Ved madservice uden levering skal maden hentes eller indtages hos en af kommunens godkendte leverandører. Maden kan hentes som kølemad mellem kl Måltidet består af to retter (hovedret, biret) der dækker de ernæringsmæssige behov. Der er mulighed for at vælge imellem 2 forskellige hovedretter og 2 forskellige biretter hver dag. Det er muligt at få leveret normal portion og lille portion. Ved hvert måltid kan der tilvælges/fravælges biret (forret eller dessert). Det er muligt at få leveret diætkost. Diætkost kan være diabeteskost, vegetarkost, kost til småtspisende. Økologisk kost er ikke diætkost. Det er muligt at tilkøbe morgenmad, salat og energi/proteindrik. Ydelsen leveres på alle årets dage. Krav ved levering i borgerens hjem: For køle/frostmad skal chaufføren sætte maden i køleskab/fryser. Desuden skal chaufføren kontrollere temperaturen i borgerens køleskab/ fryser og om nødvendigt sikre, at korrekt temperaturindstilling foretages. Køle-/frostmaden skal kunne opvarmes i mikrobølgeovn eller i traditionel ovn. For varm mad leverer leverandøren skriftlig vejledning om opvarmning af maden til borgeren. Leverandøren skal lave en aftale med borgeren om levering. Er borgeren ikke hjemme på leveringstidspunktet kan chaufføren - dog efter konkret aftale med borgeren - stille termokassen uden for døren. Hvis problemet er fast tilbagevendende, skal leverandøren søge en aftale med borger om at få en nøgle til rådighed, således at maden kan afleveres i borgers køleskab.\n4 Kompetencekrav til leverandøren: Madproduktionen skal planlægges og udføres af fagligt uddannet personale. Alle medarbejdere skal som minimum have hygiejnecertifikat ifølge gældende lov. Hvilke kostformer tilbyder leverandøren? Den leverede mad skal som minimum følger retningslinjer fra Den Nationale Kosthåndbog. Alle kostformer og lægeordinerede diæter kan tilgodeses indenfor disse retningslinjer. Til borgere, der af diæthensyn, skal have en specialkost, tilbydes samme menu som madordningens tilbud, sammensat efter diætens principper. Kvalitetskrav: Der skal være variationer i menuplanen. Maden skal følge årstiden og variere fra måned til måned. På søn- og helligdage skal menu sammensætningen være anderledes, så borgeren oplever afvigelser fra hverdagen. Ved højtider serveres særlige menuer. Bestilling/afbestilling: Varm mad Borgeren skal kunne foretage nybestilling/afbestilling/ændring af mad direkte telefonisk eller skriftligt alle hverdage mellem kl kl Ændringen skal effektueres fra næste levering.\n5 Kølemad Borgeren skal kunne foretage nybestilling af mad direkte telefonisk eller skriftligt alle hverdage mellem kl kl Nybestilling skal effektueres fra næste levering. Borgeren skal kunne foretage afbestilling/ændring direkte telefonisk eller skriftligt alle hverdage mellem kl kl Afbestilling skal effektueres efter udløb af igangværende uge levering. Frostmad Borgeren skal kunne foretage nybestilling af mad direkte telefonisk eller skriftligt alle hverdage mellem kl kl Nybestilling skal effektueres fra næste levering. Borgeren skal kunne foretage afbestilling/ændring af mad direkte til tilbudsgiver enten telefonisk eller skriftligt alle hverdage mellem kl kl Afbestilling skal effektueres efter udløb af igangværende uge levering. Eventuelle ændringer i til-/og frameldingsfrister i forbindelse med helligdage skal fremgå af den aktuelle menuplan, som leverandøren har ansvaret for at udarbejde og uddele til de visiterede borgere.


Endnu en forudsigelig offentlig it-skandale - sn.dk - Forsiden - Debat\nSundhedsplatformen (SP) har nu været i brug på hospitalerne i Region Hovedstaden i ca. 15 måneder. Trods afsløringen af massive problemer med funktionaliteten af dette it-system er det hidtil ikke lykkedes at bibringe en forståelse blandt det politisk administrative system for nødvendigheden af at udskyde implementeringen af SP til alle hospitaler i Region Sjælland. Dette sker efter planen på én og samme dag i november.\nArtiklen: Endnu en forudsigelig offentlig it-skandale\nEndnu en forudsigelig offentlig it-skandale\nDebat - 08. august 2017 kl. 13:05\nAf Per Boye Hansen\nSundhedsplatformen (SP) har nu været i brug på hospitalerne i Region Hovedstaden i ca. 15 måneder. Trods afsløringen af massive problemer med funktionaliteten af dette it-system er det hidtil ikke lykkedes at bibringe en forståelse blandt det politisk administrative system for nødvendigheden af at udskyde implementeringen af SP til alle hospitaler i Region Sjælland. Dette sker efter planen på én og samme dag i november. Udrulningen har hver gang skabt dønninger og medført en dramatisk ændring af arbejdsgangen for de klinisk arbejdende læger.\nVi er mange læger i Region Sjælland, som frygter indførelsen af SP på alle vores sygehuse lørdag d. 25. november. Der er til den tid absolut ikke udsigt til, at de alvorlige og store problemer, der er med SP, når at blive løst. Sygehusledelsen har besvaret en forespørgsel fra Overlægerådet på Roskilde Sygehus om aktivitetsnedgang meget henholdende og uden en tidshorisont for, hvornår aktivitetsniveauet vil være normalt efterfølgende. Det lover ikke godt.\nJeg er kontaktlæge for over 300 patienter med lymfeknudekræft og andre alvorlige blodsygdomme. De kommer i ambulatoriet til samtale og bliver undersøgt på lejet. De får ofte kemoterapi samme dag og bliver jævnligt kontrolleret med forskellige skanninger og blodprøver. Som det fungerer i øjeblikket, kan jeg på Sjællands Universitetshospital i Roskilde have 20-25 patientkontakter på en dag i ambulatoriet. Den ledende overlæge på kræftafdelingen, Rigshospitalet, har for nylig udtalt, at man efter indførelsen af SP kan se otte patienter om dagen i ambulatoriet, hvilket før eller siden medfører et sammenbrud af afdelinger med mange ambulante patienter.\nAldrig på samme niveau igen\nMan skal ikke have matematisk studentereksamen for at regne ud, at vi aldrig nogensinde kommer op på det niveau, der var, før SP blev indført, fordi læger, som har en af de dyreste universitetsuddannelser i Danmark, nu sidder det meste af dagen og bruger tid på dét arbejde dygtige sekretærer tidligere har udført. Hvad skal der blive af de ca. 100 patienter, jeg ikke længere kan nå at se, når SP ruller ind over os til efteråret?\nKlinisk arbejdende læger i Region Hovedstaden har gentagende gange i pressen påpeget de mange problemer, SP har medført over for sundhedspolitikere og koncerndirektør Svend Hartling. Problemer som skyldes, at man af sparehensyn har fyret en del sekretærer på afdelingerne og i ambulatorierne, fordi lægerne med »det nye smarte system« nu selv skal skrive journalen, foretage booking af patienter, m.m. Alt dette, som vores lægesekretærer hidtil har haft ansvaret for således, at ventetiden i ambulatorierne var minimal. Ikke alene har SP pga. de mange nye lægeopgaver, medført kortere tid til hver patient, systemet har også medført et massivt overarbejde i dagtiden. SP indebærer således en betydelig ekstraudgift i disse sparetider til honorering af personale på overarbejde.\nSenest har psykiatere i hovedstaden anmodet om et møde med det administrative system, fordi SP også har medført store problemer i deres hverdag, hvor psykisk syge patienter forlader de psykiatriske skadestuer pga. den lange ventetid, og der doseres forkert medicin i det nye Fælles Medicin Kort. Hertil svarede koncerndirektør i Region Hovedstaden, Svend Hartling, at psykiaterne blot skal lave kortere journalnotater og skrive mere præcist. I øvrigt ligesom lægerne i somatikken (kropslig behandling, red.) skal det. En meget arrogant kommentar fra en læge som i årtier ikke har varetaget patientbehandling.\nFor nylig optrådte Lars Onsberg Henriksen, koncerndirektør i Region Sjælland, i TV2 News. Han fik stillet flere kritiske spørgsmål vedrørende den planlagte indførelse af SP, når man nu har set, hvor galt det er gået i Region Hovedstaden. Efter at journalisten havde stillet de samme spørgsmål tre gange, endte koncerndirektøren med at sige: »det Fælles Medicin Kort fungerer, som det skal« og »vi kan garantere for patientsikkerheden«. En meget flot - men ikke troværdig - vurdering i lyset af, at FMK fortsat ikke fungerer tilfredsstillende i Region Hovedstaden.\nIndkaldes ikke til tiden\nDet er også betænkeligt, at man efter ca. 15 måneder med SP har fundet ud af, at kræftpatienter i Region Hovedstaden ikke bliver indkaldt og behandlet til tiden, fordi deres data forsvinder i systemet. Det kommer ikke bag på os klinisk arbejdende læger, men det kommer tilsyneladende bag på sundhedsminister Ellen Trane Nørby, som er vred og føler sig ført bag lyset, og også bag på regionsrådsformand Sophie Hæstorp Andersen, som er meget vred, men måske skulle have fulgt sagen mere tæt. Regionsrådsformanden er så vred, at hun ikke har noget imod, at SP i en periode erstattes af papir og blyant (hvilket i øvrigt allerede er indført på visse afdelinger). Kræftens bekæmpelse blander sig nu også, patientforeninger ligeledes. Det er formentlig det, der skal til, for hverken Svend Hartling eller andre med ansvar for SP vil lytte til læger eller det øvrige sundhedspersonale.\nKære sundhedspolitikere og andre ansvarlige for SP: I skal være velkomne i mit ambulatorium, så I kan se, hvor effektivt det fungerer uden ventetider. Derefter kan I køre videre til onkologisk eller hæmatologisk ambulatorium på Rigshospitalet og møde den mørke fremtid for os i Region Sjælland. Vi er så tilfredse med det nuværende it-system kaldet OPUS og kan ikke forstå, at vi ikke kan fortsætte med dette system, indtil SP er velfungerende og har vist sin værdi i hovedstaden.\nPer Boye Hansen er overlæge og speciallæge i blodsygdomme og intern medicin og arbejder på hæmatologisk afdeling på Sjællands Universitetshospital, Roskilde.


Børn&Unge - 2011/09 - BUPL mener: Den subjektive forsker\nBUPL mener: Den subjektive forsker\nHvis forskere og praktikere skal bruge hinanden til noget, skal de møde hinanden med nysgerrighed og en åben tilgang til hinandens forskellige arbejdsopgaver og metoder\nJeg fik ikke kaffen galt i halsen, da jeg læste artiklen i dette nummer af Børn&Unge (side 32-36) om kvaliteten i vuggestuen - eller mangel på samme. Den er ellers skrap kost\nJeg har nemlig tidligere på året hørt lidt om forsker Ole Henrik Hansens resultater på et seminar i BUPL, givet af forskeren selv.\nAllerede dengang undrede jeg mig over den subjektive tilgang til forskningsresultaterne, der var udgangspunkt for fremlæggelsen. For ét er at undersøge noget. Noget andet er at gøre sig til overdommer over det, man er med til at undersøge.\nOg her er vi inde ved sagens kerne. For hvis forskere og praktikere skal bruge hinanden til noget - og det bør være en tilstand, vi stræber efter - bør de møde hinanden med nysgerrighed og en åben tilgang til hinandens forskellige arbejdsopgaver og metoder.\nPædagogerne har et udgangspunkt, og forskeren har et andet. Kunststykket må være at finde et fælles udgangspunkt for diskussionen om forskningsresultaterne, så forskeren kan lade sig inspirere af pædagogerne, og pædagogerne kan lære noget af forskningen. Men vel egentlig også, så forskeren kan se, at vedkommendes forskningsresultater bliver brugt til forandringer til gavn for børn og pædagoger.\nHer bør en subjektiv vurdering ikke stå i vejen for den konstruktive dialog om, hvad der kan gøres bedre og anderledes. For det er vel det, vi skal bruge forskningen til - nemlig at få undersøgt, hvad der virker, og udbrede denne viden, så andre kan lade sig inspirere og indoptage den nye viden.\nI det konkrete forskningsprojekt er det forhåbentligt også det, der er udgangspunktet.\nDerudover er der i artiklen eksempler på, at subjektive fortolkninger af forskningsresultater fører til politiske beslutninger, der har konceptpædagogik for øje. For er det ikke smart bare at indrette rummene i mindre enheder, bryde børnegrupperne op og wupti så er problemet løst? Men det kan man ikke automatisk sige. Tilgangen til pædagogikken skal altid være lokal og have afsæt i de børn, som er i institutionen.\nNår det er sagt, er det spændende at diskutere, om pædagoger skal gå på kompromis med arbejdsmiljøet, og om pædagogik ikke også kan foregå ved høje borde. Det er også relevant at diskutere, om meget struktur giver bedre pædagogik, og om ordentlige vuggestuer kræver bedre normeringer. Anden forskning end den, som Ole Henrik Hansen præsenterer os for, fastslår nemlig, at ordentligt pædagogisk udviklingsrum kræver en ordentlig normering af uddannet personale.\nJeg tror ikke på, at syv ud otte vuggestuer i Danmark er dårlige, som forskeren påstår. Derfor opfordrer jeg vuggestuepædagoger til at blande sig i debatten om vuggestuepædagogik. En debat, der forhåbentligt kan give os en mere nuanceret viden om pædagogikkens tilstand i de danske vuggestuer.


Nyheder fra Dit Holbæk - Hotte Holbæk\nMaleriudstilling i Huset på Næsset åbner 19. august.\nSikke et pragtfuldt vejr. Dit Holbæks fotograf, Anne Beth Witte, var forbi Blegstrædehagen Strand og fik taget disse varme stemningsbilleder.\nKom til en lærerig aften på Holbæk Bibliotek med psykoterapeut og cand. mag i psykologi og pædagogik, Linea Bartholin fra familieklinikken.dk i Holbæk.\nDet landsdækkende roadshow har siden april 2016 besøgt folkeskoler, efterskoler, produktionsskoler og erhvervsskoler over hele landet for at give de unge et indblik i transportbranchen. Den 25. august lægger roadshowet vejen forbi Tølløse, hvor den besøger Farmen.


Andreas Hansen. Historisk Kalender, august 1998 - Horsens Leksikon\nHorsens Leksikon chevron_right Nyeste artikler chevron_right Lokaliteter chevron_right Bygninger chevron_right Andreas Hansen. Historisk Kalender, august 1998\nI september 1906 etablerede den da 25-årige Andreas Hansen sin “Horsens Kontante Manufakturforretning” I Jessensgade 14 nu (Intersport). Fra starten var kun en ansat, Johannes Kirkemann. Han indgik i 1911 kompagniskab med Andreas Hansen.\nSamme år blev forretningen flyttet over gaden til hjørneejendommen Jessensgade 9-11, hvor tidligere Svaneapoteket havde ligget. På det store billede fra 1910 optog Andreas Hansens forretning endnu kun underetagen i hjørneejendommen. Ca.1910 blev 1. salen inddraget og i 1917 blev naboejendommen i Hestedamsgade erhvervet, senere også Jessensgade 5 og 7.\nAndreas Hansen døde i 1925 kun 45 år gammel, og forretningen blev videreført af Johannes Kirkemann. I 1936 indtrådte Andreas Hansens søn, Olaf i firmaet og efter Kirkemanns død i 1967 kom 3. generation, Jørgen Hansen ind.\nI 1931 ved firmaets 25 års jubilæum var der 54 ansatte. Som det første jyske firma tog man i 1936 helt nye reklamemetoder i brug, nemlig “himmelreklamen”, et reklamebanner bundet til en flyvemaskine.\nPå det lille billede ses forretningens facade mod Hestedamsgade i 1952, da hovedvej A10 stadig gik lige igennem centrum i Horsens.\nI 1979 ændrede forretningen karakter fra at være et stormagasin med tæpper, sengetøj, gardinstoffer samt beklædning til udelukkende at forhandle dametøj.\nEt yngre barnebarn af Andreas Hansen, Niels Andreas Hansen, etablerede sig i Jessensgade 7 med sengeudstyr m.m. under navnet Niels A. I 1988 blev dametøjsforretningen overtaget af brødrene Hans Christian og Jørgen Anton Thygesen, som videreførte den under navnet AH Collection.\n23. august 1898:\nAnnonce: Byggepladser, saavel i Østergade som ved Nørrestrandsgade er til Salg til billig Pris. Horsens nye Kalkværk.\n17. august 1918:\nPaa “De gamles Hjem” kniber det haardt med at faa Rugsbrødsmærkerne til at slaa til. Læsere, der har bare et Par Mærker til overs vilde gøre en Velgærning ved at overlade disse til Formanden, Redaktør Aksel Sørensen.\n01. august 1938:\nDet lykkes ikke Horsens Forenede Sportsklubbers sejrsvante Spillere at vinde det jyske Kricketmesterskab, Kampen mod Aalborg Boldspilklub endte uafgjort og der bliver ingen Kricketmester i Aar.\n29. august 1958:\nNy epoke i Horsens industriliv indledt. Rejsegilde paa den første fabriksbygning paa byens nye industrijorder ved Hattingvej. Pioneren, der i gaar kunne fejre rejsegilde paa sin nye fabriksbygning, er fabrikant Hans B. Nielsen, der driver N.P. Nielsens Efter.s Standsefabrik.\n01. august 1978:\nIdag fandt den officielle indvielse af Smedetorvet sted. Det foregik med fuld musik leveret af Horsens Garden, der var med til at kaste glans over begivenheden. Det er et helt usædvanligt miljø, der her er blevet skabt. Ikke alene har man kunne bevare gamle fredede bygninger, man har også formået at skabe en helhed ud af det sammen med det ny, der er blevet opført.\nUdgivet i Bygninger, Personer, Virksomheder 27. juni 2017 - Opdateret 24. februar 2020\nHorsens Barberforening. Historisk kalender, juli 1998


Velkommen hos KiropraktorPLUS\nHofter smerter hos unge\nMyter & spørgsmål\nHvad gør vi? / Den kiropraktiske behandling\nKiropraktoren er den bedst uddannede, når det handler om at få led, knogler og muskler til at fungere som de skal. En vigtig del af behandlingen består ofte af manipulationsbehandling, som kiropraktoren er specialist i.\nPå denne side kan du som – supplement til kiropraktorens råd – læse om, hvad du kan forvente dig efter denne type behandling.\nReaktioner efter en manipulationsbehandling\nNogle vil opleve, at de får det bedre efter bare én behandling, og at smerter og gener umiddelbart formindskes. Andre vil føle en jævnt fremadskridende bedring af symptomerne. Enkelte mærker en kortvarig forværring af smerterne i begyndelsen og føler først bedringen efter et par behandlinger.\nDin krop reagerer\nI forbindelse med behandlingen er det en helt almindelig reaktion, at du kortvarigt bliver øm i det område, hvor du er blevet behandlet. Der er dog ingen grund til bekymring, reaktionen er som regel meget kortvarig. Du skal huske på, at målet med manipulationsbehandlingen er, at din krop ”behandles tilbage” til en normal tilstand, og det kræver, at kiropraktoren korrigerer der, hvor problemerne er. Det er det din krop reagerer på.\nTid spiller en vigtig rolle i hele dit behandlingsforløb. Overbelastede eller ødelagte strukturer i kroppens muskler, sener og ledbånd heler efter en bestemt proces, og den tager tid. Selvom dit problem er opstået ”akut”, kan det sagtens skyldes, at din krop har været udsat for overbelastning gennem længere tid.\nBehandlingsforløbet er som helhed afhængigt af en række faktorer, der kan påvirke helingsprocessen: Eksempelvis hvordan du blev skadet, hvornår du første gang fik ondt, din alder, dit køn, anden sygdom, tidligere skader, stress, kost, motion og din arbejdssituation.\nDet er svært at sige noget generelt om antallet af behandlinger, og har du et kronisk problem, kan der blive tale om et længerevarende forløb.\nDet er vigtigt at slå fast, at selv om dine symptomer ligner de symptomer, som en nabo eller bekendt har oplevet, så kan I have brug for helt forskellige behandlingsforløb. Lyt til de råd, som din kiropraktor giver dig – de er baseret på den grundige undersøgelse, der er foretaget og din krops reaktioner på behandlingen.\nMulige sidegevinster ved behandlingen\nPatienter og kiropraktorer har i årevis erfaret, at andre dele af kroppen også kan få det bedre efter manipulationsbehandling hos en kiropraktor. Det skyldes sandsynligvis en påvirkning af nervesystemet.\nResultatet af en nyere svensk undersøgelse viste, at hver fjerde patient oplevede andre positive reaktioner, som for eksempel lettere åndedræt, bedre syn eller hørelse, bedre fordøjelse og positive forandringer i hjerterytme og blodtryk.\nFå eller ingen bivirkninger\nNy forskning viser også, at svimmelhed, kvalme eller andre reaktioner kan optræde, mens mere alvorlige komplikationer er yderst sjældne i forbindelse med manipulationsbehandling hos en kiropraktor. Risikoen for bivirkninger ved brug af almindelige smertestillende piller er til sammenligning langt større.\nTa’ en snak med din kiropraktor, hvis du vil vide mere om din krops reaktioner på behandlingen.\nKiropraktorPLUS - ÅBNINGSTIDER: Man 8-14./14.30-18. -Tirs 9-12.30/13.30-17.30 -Ons 8-12. -Tors 9-12.30/13.30-18 -Fre 8-12.30 | Herluf Trollesvej 2, 3000 Helsingør | Tlf.: 4921 1213


De 10 bedste miljøvenlige hoteller i Bonita Springs\nBedste miljøvenlige hoteller i Bonita Springs, Florida\nMiljøvenlig hoteller i Bonita Springs\nNr. 13 af 20 overnatningssteder i Bonita Springs med bedste værdi for pengene\nNr. 14 af 20 overnatningssteder i Bonita Springs med bedste værdi for pengene\nNr. 15 af 20 overnatningssteder i Bonita Springs med bedste værdi for pengene\nNr. 16 af 20 overnatningssteder i Bonita Springs med bedste værdi for pengene\nNr. 17 af 20 overnatningssteder i Bonita Springs med bedste værdi for pengene\nNr. 18 af 20 overnatningssteder i Bonita Springs med bedste værdi for pengene\nNr. 19 af 20 overnatningssteder i Bonita Springs med bedste værdi for pengene\nNr. 20 af 20 overnatningssteder i Bonita Springs med bedste værdi for pengene\nAndre overnatningssteder i nærheden af Bonita Springs (10)\n“Elendige senge, men ellers godt”\nNr. 14 af 59 hoteller i Napoli\n4,1 km fra Bonita Springs\nNr. 3 af 10 B&B'er i Napoli\nNr. 3 af 20 specialiserede indkvarteringssteder i Napoli


Historiker: DR's fremstilling af kristendom er makværk - Kristeligt Dagblad\nHistorieserie på DR\nHistoriker: DR's fremstilling af kristendom er makværk\nI DR's serie om Danmark historie nævnes ifølge Birgitte Stoklund kun sporadisk den gradvise kristning af danskerne. DR fortæller om munken Poppo, der bar jernbyrd, det vil sige glødende jern, for at bevise over for Harald Blåtand, at Kristus var den sande Gud. Foto: Fra DR\nI søndags havde tredje afsnit af DR-serien ”Historien om Danmark” premiere. Denne gang var det vikingetiden og indførelsen af kristendommen, der blev taget under behandling. Kristeligt Dagblad har spurgt tre kirkelige iagttagere, hvad de synes om fremstillingen\nBirgitte Stoklund Larsen, teolog og generalsekretær for Bibelselskabet\n”Som i de andre afsnit er det formidling på højt niveau. Det er dramatisk og velfortalt. Men selvfølgelig er der noget, man ikke får med i fortællingen.\nI afsnittet nævnes det, at det er to verdener, der tørner sammen, da vikingerne tager mod England.\nMan hører om krigene og slagene, men ikke noget om de trosverdener, der også tørner sammen. Harald Blåtands dåb kaldes for danmarkshistoriens første storpolitiske spin – at han lader sig døbe frivilligt for at kunne styre fortællingen om indførelsen af kristendommen i Danmark.\nMen faktisk går man i afsnittet med på Harald Blåtands spin, når man kun sporadisk nævner den gradvise kristning, der også foregik og havde foregået. Vi hører for eksempel ikke et ord om Ansgar eller de andre kristne missionærer eller om, at mange vikinger lod sig døbe, når de rejste rundt i verden. Der er nuancer, der ikke udfoldes, og derfor sidder vi egentlig stadig tilbage med mysteriet om, hvordan kristendommen blev indført i Danmark. Arkæologerne opsummerer til sidst, at vikingetiden har bidraget til historien med, at Danmark er en søfartsnation, og at vi er kristne.\nDet bliver spændende at se, hvordan det foldes ud i de kommende afsnit. Jeg håber, at de bevæger sig ind i den dannelsesproces, der også fulgte med kristendommen, for det misser de helt her i første omgang.\nBrian Patrick McGuire, professor emer. i historie og forfatter til bog om Danmarks kristning 700-1300\nDet er et makværk. Det er den sædvanlige gamle danske romantik, hvor man sætter Danmark i verdens centrum, og hvor man ikke tager hensyn til det europæiske perspektiv. Derved mener jeg, at man fremstiller Danmarks kristning som et forsøg på at komme en invasion fra den tyske kejser i forkøbet.\nHvis man gransker i historiebøgerne, vil man imidlertid se, at den tyske kejser Otto I i disse år var i Italien og ikke skænkede Danmark en tanke. At Harald Blåtand lod sig døbe for at forhindre en invasion, er reduktionisme, som historikeren må vogte sig for. Vi har beretninger fra munken Widukind kun fem år efter Haralds kristning, hvor han siger, at Harald blev kristen, fordi han blev overbevist af Popos jernbyrd. Jernbyrden viser man også meget flot i afsnittet, men fortæller så, at det blot er en myte, der er opstået mange år efter dåben. Det passer simpelthen ikke, og det er for galt, at man betragter Danmarks kristning som et resultat af snu, politiske træk.\nDet er en materialistisk fortolkning af kristendommen, hvor alt ses inden for en magtpolitisk sammenhæng. Man tager religion til sig for at opnå magt, ikke for at have en indgang til den åndelige verden. Det er en åndsforladt formidling.\nTeknisk set er serien på billedsiden vidunderlig, og pædagogisk set er den helt i top, men jeg er skuffet over, at den videreformidler gamle myter. Det burde DR være vokset fra.\nJeg er ikke ekspert i danmarkshistorie, men for mig at se er der tale om lødig formidling af både ny og gammel viden i søndagens afsnit. Der må dog lyde et lille hjertesuk fra mig over den automatiske afvisning af ægte omvendelse hos Harald Blåtand. I sidste ende kan vi ikke være sikre på, hvorvidt han lod sig døbe på baggrund af politisk pres, eller fordi han faktisk var overbevist om kristendommens sandhed.\nDesværre har man i serien på forhånd afvist, at Harald Blåtand kunne være oprigtigt omvendt til kristendommen, og man nævner kun, at det var drevet af andre motiver. Dog er det positivt, at serien i øvrigt ikke virker negativ over for kristendommen, eksempelvis når Lars Mikkelsen fortæller om Jellingstenen og siger, at Kristus-figuren er symbolet på den kraft, hvormed Harald ville binde landet sammen. Det er rigtig fint, at man på den vis lægger op til, at vi skal ranke ryggen som danskere og som kristne.\nJeg forventer, at næste afsnit kommer til at handle en del om kristendommens udbredelse i Danmark, hvor blandt andet alle landsbykirkerne bliver bygget. Jeg synes, at der er lagt i ovnen til en spændende og gribende fortælling om, hvad det var for en kraft, der greb den danske befolkning. Det er samtidig vigtigt, at de får med, hvor hurtigt udbredelsen gik, og at der var noget ved kristendommen, der fik folk til at iværksætte det enorme arbejde, det var at opføre alle kirkerne.8\nBrian Patrick McGuire Foto: Leif Tuxen


Få skrottet din bil - CVH\nNår man kommer til endestationen for ens bil, kan det være nemt bare at stille den fra sig og så er den skid slået. Men det er der nogle små fejl ved, og for det første er det noget som ikke gavner nogen som helst. Hverken naturen, en selv eller andre folk, og for det andet er det også noget som kan forurene. Sådan en bil har stadig nogle dele i sig, selvom den måske ikke virker og det er nogle dele som alt andet lige, og skal ud og destrueres og gøre ved for at det bliver gjort ordentligt. Det er ikke noget som bare skal stiles i naturen et eller andet sted, for sådan et bilbatteri kan indeholde syre, og det er alt andet lige noget som man ikke vil have i kontakt med naturen. Det er de rene kemikaljer og det er ikke godt for naturen, og derfor er det en god grundt til at skrot din bil hos en ophugger i stedet for at tage den nemme løsning og bare efterlade den et eller andet sted.\nFor at man kan få skrottet sin skrotbil skal man også lige finde en ophugger og det er noget som foregår her på nettet, og det er ikke noget som man skal bruge meget tid på at finde. skrot biler kan også give nogle små pengegevinster, når det er man aflevere den hos en ophugger. Hvilket også gøre det meget bedre en den første og nemme løsning, for her er der ingen penge at hente. Så man får også noget økonomisk ud af, at aflevere skrot biler hos en ophugger frem for at lade den stå ude i naturen et eller andet sted. Det har man slet ikke nogen grund til at gøre, og de penge man nu får kan man jo også vælge at bruge til at finansiere købet af en ny bil, kigge på billeasing eller i hvert fald hjælpe det på vej med det. Ens skrotbil fortjener bedre , og det gør naturen også, så lad være med at stille den ude i naturen, men i stedet for nogle penge for den og kom videre med livet.


Sort og hvid: Dejlig wallpapers gratis desktop - Katte - Killinger 7387442\nSort og hvid - Katte - Imponerende tapet fotogalleri: Sort og hvid baggrund fotos. 7387442\nSort og hvid tapet - billeder af maine coon katte - gratis baggrunde til billeder. Gratis tapet dyr. Killing skærm tapet.\nKatte skal ske i registret over lægemidler. Dyr ledsage menneske over mange årtusinder. Killinger er morsomme, underholdende, sjove og legende kæledyr. Tapet 7387442: De medicinske evner vidunderlige katte er godt kendt siden oldtiden. Killinger er opløftende, overraskelse og lindre. Fauna gudinde af skove og marker. Kæledyr redde os fra depression. Dyr lever på Jorden hundreder af millioner af år. En af de mest populære katteracer. Planet af dyr - Baggrunde dyr. Killing baggrunde.\nMaine Coon - Katte billeder - Katte - Sort og hvid: tapet desktop baggrunde. Baggrund sort og hvid - Kat - Gratis baggrunde fotos; Gratis baggrundsbilleder - Sort og hvid tapet. Desktop billeder - purebred killing - Tapet gratis: Gratis desktop billeder - Sort og hvid - Gratis foto baggrunde · Gratis baggrunde fotos\nDen fantastiske kat er en romantisk del af hjem liv, og hun er altid behandlet som et familiemedlem. Killinger er en reel vitamin af glæde. Digital fotografering ture - Fine kunstfotografi gallerier. Digital online medier, Web kunstgalleri - Digital fotografering 7387442: Spinder smuk kat kan du slappe af, helbreder nervesystemet, lindre spændinger, depression og fjerne stress.


Madsen med Det nye talkshow- for tredje gang !\n22:41 - 07. sep 2010\nDet kommer til at handle alt fra avantgardekunst til røde pølser, når Anders Lund Madsen endnu engang åbner dørene til Teatermuseet i Hofteatret ved Christiansborg, i tredje sæson af Det Nye Talkshow.\nDen 17. september åbner Anders Lund Madsen endnu engang dørene til Teatermuseet i Hofteatret ved Christiansborg, når Det Nye Talkshow åbner for endnu en sæson af sene fredagsaftener på DR1.\nAnders Lund Madsen inviterer såvel kendte som ukendte danskere i studiet for at høre om de mindre kendte sider af familien Danmark. Det bliver til alt fra en snak om avantgardekunst til en snak om røde pølser.\nMen programmet kan også byde på nyskabelser. En rotte vil være en afgørende del af denne sæsons konkurrence og så vil Anders åbne for et helt nyt segment, når indslaget 'På sjov med Thomas Skov, ved Thomas Skov' ser dagens lys.\nSom sædvanligt vil Anders præsentere en palet af musikalske vidundere til at runde ugen af og sige godnat til hele familien Danmark.\n- Siden vi sendte vores sidste udsendelse den 9. april er der én eneste tanke, som har plaget min bevidsthed: Hvordan har hesten Odin det og kan jeg mon overtale Mads Mikkelsen til at deltage i mit Talkshow? Nå ja, det var så godt nok to tanker. Jeg har egentlig også tænkt ret meget over, om Thomas kan klare den svære overgang det er, at gå fra at være praktikant til at være sådan helt rigtig journalist. Og rotter, jeg har tænkt ret meget på rotter, eller, det er egentlig et mareridt, som jeg ofte har med rotter, der svømmer i mit badekar, mens de råber 'Gustaf, kom nu', udtaler Anders Lund Madsen.\nUforudsigelighed og humor\nDR1's underholdningsredaktør, Jan Lagermand Lundme, ser frem til talkshowets genkomst:\n- Jeg glæder mig til at byde seerne på en dugfrisk omgang af Anders Lund Madsens helt unikke måde at lave fjernsyn på. Den store opbakning til de første to sæsoner viser tydeligt, at seerne sætter pris på programmets særlige cocktail: Uforudsigelighed, humor og varme - samt et lille diskret stænk surrealisme, siger han.\nDet Nye Talkshow sendes hver fredag aften kl. 21.55 fra den 17. september på DR1.


Jakob Scharf anker sin dom om bogen 'Syv år for PET' - TV 2\n7. feb. 2019, 12:07 Opd. 7. feb. 2019, 12:46\nTidligere chef for PET, Jakob Scharf (Arkivfoto). Foto: Jens Nørgaard Larsen / ScanpixDanmark\naf Hans-Henrik Busk Stie & Janni Pedersen\nKøbenhavns Byret fandt i januar frem til, at Jakob Scharf havde brudt sin tavshedspligt og samtidig videregivet fortrolige oplysninger.\nDen tidligere PET-chef Jakob Scharf anker sin dom i sagen om den omdiskuterede bog 'Syv år for PET'.\nJakob Scharf blev 25. januar i Københavns Byret idømt fire måneders ubetinget fængsel for 24 brud på sin tavshedspligt.\nSamtidig med fængselsdommen fik Jakob Scharf konfiskeret en fortjeneste på knap 400.000 kroner for hans medvirken i bogen, hvor de ulovlige udtalelser fandt sted.\nVigtig bog for samfundet\nJakob Scharf har nu i små to uger haft tid til at gennemgå dommen sammen med sin advokat og rådgivere, og han begrunder sit valg om at anke dommen med disse ord.\n- Som jeg har sagt helt fra begyndelsen af denne mærkværdige sag, så har jeg udtalt mig til bogen 'Syv år for PET', fordi der efter min opfattelse er tale om en bog af samfundsmæssig betydning.\n- Jeg har ligeledes lagt vægt på at udtale mig til citat, for at der ikke skulle være tvivl om mine bidrag til bogen, og af samme grund har jeg naturligvis også været optaget af ikke at udtale mig på en måde, der kunne skade nogen eller noget.\nJeg er overbevist om, at byrettens afgørelse er udtryk for en forkert retstilstand... Derfor vil byrettens afgørelse blive indbragt for landsretten\nKøbenhavns Byret fandt imidlertid sidste måned frem til, at Jakob Scharf havde brudt sin tavshedspligt og samtidig videregivet fortrolige oplysninger under skærpende omstændigheder.\nEn dom, som Jakob Scharf altså ikke er enig i.\n- Både nu og mens jeg var chef for PET har det været min grundlæggende holdning, at størst mulig åbenhed om PET’s forhold - og ikke det modsatte - er af væsentlig betydning.\n- Det kommer derfor næppe bag på nogen, at jeg er grundlæggende uenig i byrettens afgørelse og præmisserne for denne afgørelse, og når det er tilfældet, er det eneste rigtige at indbringe afgørelsen for en højere retsinstans, lyder det fra Jakob Scharf.\nPET's tidligere chef siger imidlertid, at valget om at anke dommen har krævet grundige overvejelser, da sagen allerede har krævet mange kræfter og ressourcer.\nPå trods af det føler Jakob Scharf, at sagen er værd at kæmpe videre for.\n- Jeg er overbevist om, at byrettens afgørelse er udtryk for en forkert retstilstand, og jeg er også overbevist om, at man skal stå ved sit ansvar og fortsætte med at kæmpe for det, man mener er rigtigt og vigtigt. Den lette løsning er ikke altid den rigtige, og derfor vil byrettens afgørelse blive indbragt for landsretten, lyder det fra den tidligere chef for PET.\nSagen mod 52-årige Scharf er blevet kaldt for enestående, og anklagerne udtalte op til domsafsigelsen, at de ikke havde set nogen fortilfælde.\nJakob Scharfs forsvarer havde op til afgørelsen i Københavns Byret forlangt frifindelse til sin klient.


Denne del af hjemmesiden henvender sig til fagfolk, praktiserende læger, fysioterapeuter, hjemmeplejen, kommune osv.\nGenoptræningsophold på Skagen Gigt- og Rygcenter er et tværfagligt behandlingstilbud, der består af et 3 ugers ophold og ved behov 1 uges opfølgningsophold.\nUdredte og færdigbehandlede patienter med såvel inflammatoriske som non-inflammatoriske ryg- og gigtlidelser med behov og motivation for intensiv rehabilitering.\nEfter eventuel operation skal patienten først have overstået relevant træningsforløb på hospital og/eller i hjemkommunen, og overstået en passende restitutionstid.\nPatienten skal som udgangspunkt have overstået andre lignende tilbud.\nbeskrivelse af sygehistorie og symptomvarighed\nundersøgelsesresultater og behandlinger i forbindelse med nuværende gener\nrelevante epikriser (ortopædkirurg, reumatolog, neurolog, kirurg, fysioterapi mm.)\njournalkopier fra privat regi, herunder eventuelle scanninger\nsvar på diverse billeddiagnostiske undersøgelser\nDet forventes, at egen læge på henvisningstidspunktet informerer patienten om at rette henvendelse til Skagen Gigt- og Rygcenter, hvis der mod forventning skulle tilstøde yderligere behandlingskrævende lidelser, som kan påvirke forløbet på Skagen Gigt- og Rygcenter.\nForventninger til patienten\nDet forventes, at den henviste person:\ner selvhjulpen, selvansvarlig, motiveret og psykisk stabil\ntaler og forstår dansk i så høj grad, at der kan modtages undervisning og vejledning i smerteteori\ner i stabil (smertestillende) behandling\ner i stabil hjerte-/lungebehandling\nikke har konkurrerende lidelser som overskygger henvisningsdiagnosen\ner indstillet på at fortsætte med de nye tiltag efter endt indlæggelse\nefter operation har overstået træning via opererende enhed og/eller hjemkommunen samt haft en passende restitutionstid.\nHenvisning til 1 uges opfølgende ophold\nPatienter, der tidligere har været på et genoptræningsophold på Skagen Gigt- og Rygcenter, kan henvises til 1 uges ophold.\nHenvisningen skal gerne være Skagen Gigt- og Rygcenter i hænde efter 4 måneder og senest 6 måneder efter udskrivelse fra det foregående ophold på Skagen Gigt- og Rygcenter.\nDet skal fra egen læge vurderes, at patienten kan profitere af et opfølgende ophold (f.eks. behov for korrektion af fysio- og ergoterapeutiske tiltag eller behov for yderligere smertetacklings undervisning).\nDet skal fremgå af henvisningen, hvilke mål patienten har med opholdet.\nHvis ikke der er tilstødt nyt siden sidste indlæggelse forventes det, at problematikkerne kan varetages i ambulant regi med undtagelse af patienter med progredierende eller inflammatoriske smertelidelser.\nDer er i øjeblikket ca. 16 måneders ventetid.\nKan patienten møde med kort varsel, vil der være mulighed for at blive skrevet på en afbudsliste.\nVed udskrivelse fra Skagen Gigt- og Rygcenter sendes epikrise elektronisk til egen læge.\nAlle træningsgæster får udleveret et individuelt tilrettelagt træningsprogram med det formål at videreføre træningen hjemme.


Seniorvenlige boliger hitter på Frederiksberg | BygTek.dk\nLejeboligerne er klar til indflytning ultimo 2020.\nSeniorboliger er i den grad oppe i tiden, og udviklingen vil kun fortsætte, da der kommer flere og flere ældre, og mange ønsker at dyrke fællesskabet i deres alderdom. Særligt har efterspørgslen været stor på Frederiksberg, hvor halvdelen af de 46 nye lavenergi lejeboliger på Bernhardshave er udlejet.\n- Vi kan virkelig mærke, at vi har ramt et helt rigtigt segment med de seniorvenlige boliger. Der er utrolig mange ældre, der er interesserede i boligerne på Frederiksberg, så vores indledende forventning om, at boligerne ville gå som varmt brød, har vist sig at holde stik. Det er tydeligt, at vi udfylder et behov hos mange mennesker, og derfor er jeg glad for, at vi som nogle af de allerførste kan tilbyde nybyggeri målrettet seniorer centralt på Frederiksberg, siger Bent Friis Pedersen, der sammen med medinvestor Erik Metellus Christensen ejer Bernhard Bangs Alle 17a.\nBoligprojektet har fokus på at værne om fællesskabet og skabe tryghed, så man kan føle sig hjemme og have en så nem og bekvem hverdag som muligt. Derfor er mange detaljer ved boligerne udviklet med seniorerne i tankerne:\n- Boligerne indrettes, så der tages hensyn til de kommende beboeres aftagende mobilitet. Området er lukket inde, så udefrakommende har svært ved at komme ind, og der er dørkameraer i lejlighederne, så der skabes ekstra tryghed. Beboerne har let adgang til boligerne, og der indrettes store altaner, rummelige badeværelser og ingen dørtrin, så det er ekstra nemt at bruge en robotstøvsuger og komme rundt med en kørestol, hvis det er nødvendigt, fortæller Bent Friis Pedersen.\nBoligerne indrettes, så der tages hensyn til de kommende beboeres aftagende mobilitet.\n- Seniorboligerne tilbyder en ideel placering til dem, som ønsker at være tæt på centrum og grønne arealer. Boligerne ligger nær alt, hvad hjertet begærer: Svømmehallen Waterwellness, Fitness World, Frederiksberg Have, gode indkøbsmuligheder, cafeer, restauranter og Lindevang Metrostation ligger lige om hjørnet. Derudover er de seniorvenlige lejeboliger en del af et hyggeligt boligområde med en rar atmosfære.


Sammenskud Live #1: Nye mødeformater: Bedre samtaler mellem det offentlige og civilsamfundet | Borgerlyst\nSammenskud Live #1: Nye mødeformater: Bedre samtaler mellem det offentlige og civilsamfundet\nTirsdag d. 14. maj 2013 havde Borgerlyst premiere på Sammenskud Live – et uformelt, arbejdende værksted og fagligt sammenskudsgild, der udvikler nye samfundskoncepter.\nDet første Sammenskud havde fokus på nye mødeformater – og her grupperede ideerne sig omkring:\nPop-up-møder — nye måder at skabe møder i midlertidige rammer, ofte i det offentlige rum. En af idéerne var at give borgere en “veninde-bog”, som de kunne bruge til at interviewe hinanden med, og sende videre som stafet — og på den måde få perspektiver og idéer fra folk, der ellers aldrig ville komme i dialog med det offentlige.\nLyttemøder — nye mødeformer, hvor dem, der almindeligvis har autoritet og taletid, holder mund og lader andre, der ellers ikke kommer til orde, få lejlighed til at dele deres perspektiver. Som f.eks. da 3F arrangerede et lyttemøde på Folkemødet i 2011, hvor arbejdsløse bornholmere fik lejlighed til at komme til orde overfor en gruppe folketingspolitikere. Vi snakkede en del om, hvordan man kunne tilpasse lyttemøder i andre sammenhænge, hvor der er en ulige magtbalance. F.eks. mellem professorer og studerende, læger og patienter og pårørende, eller arbejdsgivere og ansatte.\nAlternative invitationer fra det offentlige til civilsamfundet — hvordan kan det offentlige komme mere i øjenhøjde og møde borgerne, der hvor de er? Her handlede det meget om at hjælpe embedsfolkene til at finde modet til at prøve kræfter med noget nyt og ukendt, som de ikke helt ved hvordan vil ende på forhånd.\nNye måder at trække beslutningstagere, politikere, journalister og embedsværk til civilsamfundets initiativer – f.eks. ved at skabe nye samlingspunkter, hvor folk kan mødes på tværs af sektorer. Måske lidt ligesom dette Sammenskud.\nAlt i alt kom der en masse interessante samtaler og nye koncepter ud af Sammenskuddet.


Hvis du er træt af at søge på de websteder, hvor du kan se videoklip af porno natur, nemlig porno videoer Butikkerne til natten gemmer til katten sexklubber, så er du kommet til det rette sted. Journalister i dette projekt gjort det for fans af video-indhold af forskellige former for erotisk indhold. Ansatte i den internet side meget omhyggeligt valgte dette førsteklasses materiale Butikkerne til natten gemmer til katten sexklubber, at du kan tænke på din smartphones og computere. Forvisset om, at journalister i den ressource, du er der til at give. Have det sjovt og lære ubeskrivelige orgasme.